CELEX: 62020CN0434
Language: fi
Date: 2020-09-16 00:00:00
Title: Asia C-434/20: Ennakkoratkaisupyyntö, jonka Landgericht Frankfurt am Main (Saksa) on esittänyt 16.9.2020 – flightright GmbH v. SunExpress Günes Ekspres Havacilik A.S.

14.12.2020   
            
            
               FI
            
            
               Euroopan unionin virallinen lehti
            
            
               C 433/20
            
         
      Ennakkoratkaisupyyntö, jonka Landgericht Frankfurt am Main (Saksa) on esittänyt 16.9.2020 – flightright GmbH v. SunExpress Günes Ekspres Havacilik A.S.
      (Asia C-434/20)
      (2020/C 433/23)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Landgericht Frankfurt am Main
      
         Pääasian asianosaiset
      
      
         Valittaja: flightright GmbH
      
         Vastapuoli: SunExpress Günes Ekspres Havacilik A.S.
      
         Ennakkoratkaisukysymykset
      
      
                  1)
               
               
                  Onko 11.2.2004 annetun neuvoston asetuksen (EY) N:o 261/2004 (1) 4 ja 7 artiklaa tulkittava siten, että muutettua varausta toiselle, aikaisemmalle lennolle, jolla lentomatkustaja saapuu määräpaikkaansa kymmenen tuntia ja yhden minuutin ennen alun perin varatun lennon aikataulun mukaista saapumisaikaa, on pidettävä lennolle pääsyn epäämisenä, josta on maksettava korvausta?
               
            
                  2)
               
               
                  Jos ensimmäiseen kysymykseen vastataan myöntävästi: Onko lentomatkustajan –11.2.2004 annetun neuvoston asetuksen N:o 261/2004 3 artiklan 2 kohdassa tai 2 artiklan [j] alakohdassa lähtökohtaisesti edellytetyin tavoin – myös tällöin ollut ilmoittauduttava lähtöselvitykseen tai lähtöportilla ilmoitettuna ajankohtana tai viimeistään 45 minuuttia ennen alun perin varatun lennon julkistettua lähtöaikaa, jotta 11.2.2004 annettua neuvoston asetusta (EY) N:o 261/2004 sovelletaan tai jotta kyseessä on lennolle pääsyn epääminen, josta on maksettava korvausta, vaikka tämä ei enää tosiasiassa ollut mahdollista siksi, että hän oli käyttänyt aikaisempaa korvaavaa lentoa, jolle muutettu varaus oli tehty?
               
            
         (1)  Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettu Euroopan parlamentin ja neuvoston asetus (EY) N:o 261/2004 (EUVL 2004, L 46, s. 1).